Rikunarita-ORG/Wikinium huggingface dataset:
# Маневр

**Маневр** — ұрыс операциясын әзірлеу және жүргізу кезінде алға қойылған мақсаттың өзгеруіне байланысты әскерлерді қайта орналастыру, қару-жарақты қарсыластың аса маңызды нысандарына бағыттап, ұрымтал тұстан қайта нысанаға алу. Маневрдің мақсаты белгілі бір өңірде, бағытта немесе соғыс қимылдары жүргізілетін аймақта қарсыласқа күйрете соққы беру үшін күштер мен қару-жарақты мейлінше тиімді етіп топтау, жинақтау. Маневр әскер күшіне және олар орындайтын міндеттерге байланысты стратегиялық оперативтік немесе тактикалық болып бөлінеді. Маневрді әскери жағдайға байланысты ұрыс, ұрысқа әзірлену немесе жорық ретінде жүргізеді. Ұрыс қимылдары барысында маневрдің қоршауға алу, шегіну сияқты тәсілдері де қолданылады.

**Маневр** - көліктік құралдың
көліктің ағында орналасуын немесе бағытын өзгертуі.

## Дереккөздер
# Провинция[өңдеу | дереккөзін өңдеу]

**Провиния** (лат. *provincia* — түкпір) - 1) Бельгия, Ирландия, Италия, Нидерланд, Вьетнам, ҚХР, КХДР, Индонезия, Сауд Арабиясы, Малави, Марокко, ОАР, Аргентина, Эквадор, Куба және т.б. мемлекеттердегі негізгі әкімшілік-аумақтық бірлік; 2) тарихи қалыптасқан аумақтық бірлік (Франция, Италия және басқа елдердің "тарихи Провинциялары"); 3) мемлекет астанасы мен мәдени орталықтардан шалғайда орналасқан қонысты жерлер.

## Дереккөздер
# Әскери резерв[өңдеу | дереккөзін өңдеу]

**Әскери резерв** (орыс. *Военный резерв*).

Әскери резервке соғыстың басталу кезінде белгілі бір міндет жүктелмеген жоғары әскери қолбасшының тікелей қарамағында тұрған адамдар және материалдық жабдықтар кәры кіреді. Әскери резерв жасау соғыс жағдайында кездейсоқтықты жоюға, ауыр жеңілістерді болдырмауға, қарсыластын күшіне қарағанда күштің басым болуына мүмкіндік береді. Қолдану ауқымына қарай әскери резерв тактикалық, оперативтік, стратегиялық және мемлекеттік болып бөлінеді.

## Дереккөздер
# Mandopop

**Mandopop (термин)** - қытай музыкасын жіктеу үшін қолданылатын жалпылауыш термин. Ағылшын тіліндегі «Mandarin popular music» тіркесінен қысқартылып алынған. Бұл музыка Азияда, әсіресе қытай тілі қолданылатын Қытай, Малайзия, Сингапур, Тайвань, Жапония және тағы басқа елдер арасында танылған. Mandopopтың орталығы Тайваньдағы Тайбэй қаласы саналады.

## Дереккөздер
# Los Angeles Times

Рәмізі
**«Los Angeles Times»** (қысқаша LA Times), (АҚШ басылымы) – АҚШ-тың беделді және аса танымал газеттерінің бірі болып табылады. Басылым Лос-Анжелесте жарық көргендіктен, көбінесе қала ішінде болып жатқан оқиғаларды жариялауға тырысады. Таралымы жөнінен АҚШ-тың ірі газеттерінің арасында төртінші орында тұр. Алғаш 1881 жылы жарық көрген газетті 1917 жылға дейін Харрисон Грей Отис шығарып тұрды. Кейіннен басылым оның күйеу баласы Гарри Чандлердің қолына өтті. 1922 жылы жеке радиостанцияға ие болған жалғыз әрі алғашқы газет болды. Британ энциклопедиясының бағалауына сүйенсек, 1960 жылдан бері «Los Angeles Times» аймақтық басылым дәрежесінен «әлемдегі ұлы басылымдар» қатарына қосылды. 2007 жылы Tribune Company медиаконгломератының құрамын енген басылымның қоржынында бүгінде 38 Пулитцер сыйлығы бар.

## Дереккөздер
# Температура[өңдеу | дереккөзін өңдеу]

Механикалық термометр
Ұзақ уақыттық орташа айлық жер беті ауа температурасы картасы Mollweide проекциясында.
Температура (лат. *temperatura* – араластырылуға тиісті, өлшемдес болу, қалыпты күй) – макроскопикалық жүйенің термодинамикалық тепе-теңдік күйін сипаттайтын физикалық шама. Егер оқшауланған немесе тұйықталған жүйе термодинамикалық тепе-теңдік күйде болса, онда оқшауланған немесе тұйықталған жүйенің кез келген бөлігінде температура бірдей болады. Ал егер жүйе тепе-теңдік күйде болмаса, онда жылу (энергия) оның температурасы жоғары бөлігінен температурасы төмен бөлігіне қарай ауысып, белгілі бір уақыт өткеннен кейін жүйенің барлық бөліктеріндегі температура өзара теңеседі. Молекула кинетикалық теория тұрғысынан тепе-теңдіктегі жүйенің температурасы сол жүйені құрайтын атомдардың, молекулалардың, т.б. бөлшектердің жылулық қозғалысының қарқындылығын сипаттайды. Мысалы, классикалық статистикалық физиканың заңдарымен сипатталатын жүйе үшін бөлшектердің жылулық қозғалысының орташа кинетикалық энергиясы жүйенің абсолют температурасына тура пропорционал болады. Бұл жағдайда температура дененің жылыну (қызу) дәрежесін сипаттайды. Жалпы жағдайда температура жүйе энергиясының энтропия бойынша алынған туындысымен анықталады және ол әрқашан оң болады. Осылай анықталған температура абсолют температура немесе термодинамикалық шкала температурасы деп аталады. Бірліктердің халықаралық жүйесінде абсолют температураның бірлігіне кельвин (К) қабылданған. Көп жағдайда температураны Цельсий шкаласы (t) бойынша өлшейді. Ал t және Т бір-бірімен: t=T-273,15К теңдігі арқылы байланысқан (мұнда Цельсий градусы кельвинге тең). Дене температурасы термометр арқылы өлшенеді.

Әлемдегі жылдық орташа температура
## Температуралық шкаласы

Температуралық шкаласы- қалыпты кысым кезінде мұздың еру нүктесі нөл градусқа, ал қайнау нүктесі - 80 градусқа теӊ.

## Абсолют температура. Кельвин температуралық шкаласы

Абсолюттік температура ұғымын 1848 жылы У.Томсон (Кельвин) енгізгенді. Абсолют температура шкаласын Кельвин температуралық шкаласы немесе термодинамикалық температура шкаласы деп атайды. Егер зат -273,15⁰C температурада газ күйінде қалса газдың қысымы да нөлге тең болады. Осы температураны жаңа температуралық шкалада бастапқы санақ нүктесі ретінде қабылдады. Кельвин температуралық шкаласы- температура бірлігі ретінде кельвин (К) алынатын термодинамикалык температуралык шкала.

## Ремюр температуралық шкаласы

Ремюр температуралық шкаласы - қалыпты қысымда мұздың еру нүктесі нөл градусқа, ал судың қайнау нүктесі 80 градусқа сәйкес келетін температуралық шкала. Мұздың еру температурасы 0 градусқа сәйкес келеді.

## Фаренгейт температуралық шкаласы

Фаренгейт темературалық шкаласы - қалыпты қысымда мұздың еру нүктесі 32 градуска, ал судың кайнау нүктесі 212 градуска сәйкес келетін температуралық шкала.

## Цельсий температуралық шкаласы

Цельсий темературалық шкаласы - калыпты кысымда мұздың еру нүктесі нөл градуска, ал судың кайнау нүктесі 100 градуска сәйкес келетін температуралык шкала.

## Сілтемелер
# Яань

|  |
| --- |
| Қалалық аймақ |
| Яань |
| 雅安 |
| Әкімшілігі |
| Кіреді |
Сычуань провинциясына
 |
| Енеді |
1 аудан,7 уезд
 |
| Тарихы мен географиясы |
| Координаттары | 29°35′ с. е. 105°04′ ш. б.﻿ / ﻿29.583° с. е. 105.067° ш. б.﻿ / 29.583; 105.067    |
| Жер аумағы |
15300 км² км²
 |
| Тұрғындары |
| Тұрғыны |
1,512 млн адам (2007)
 |
| yaan.gov.cn/htm/index.htm |
|  |
|  |

**Яань** — Қытай Халық Республикасы, Сычуань провинциясындағы қалалық аймақ.

## Әкімшілік-аумақтық бөлініс

Қалалық аймақ 2 ауданнан, 6 уездден тұрады.

| Карта |
| --- |
|  |
| # | Статусы | Қазақша атауы | Қытайша атауы | Пінин | Халық саны (2004) | Ауданы (км²) | Тығыздығы (/км²) |
| 1 | Аудан | Юйчэн | 雨城区 | Yǔchéng Qū | 340,000 | 1,060 | 321 |
| 2 | Аудан | Миншань | 名山区 | Míngshān Qū | 260,000 | 614 | 423 |
| 3 | Уезд | Инцзин | 荥经县 | Yíngjīng Xiàn | 140,000 | 1,781 | 79 |
| 4 | Уезд | Ханьюань | 汉源县 | Hànyuán Xiàn | 350,000 | 2,349 | 149 |
| 5 | Уезд | Шимянь | 石棉县 | Shímián Xiàn | 120,000 | 2,678 | 45 |
| 6 | Уезд | Тяньцюань | 天全县 | Tiānquán Xiàn | 150,000 | 2,394 | 63 |
| 7 | Уезд | Лушань | 芦山县 | Lúshān Xiàn | 120,000 | 1,364 | 88 |
| 8 | Уезд | Баосин | 宝兴县 | Bǎoxīng Xiàn | 60,000 | 3,114 | 19 |
# Әлемдік қаржы орталықтары

Әлемдік қаржы орталықтары
**Әлемдік қаржы орталықтары**, ірі көлемдегі халықаралық капитал шоғырланған және түрлі халықаралық қаржы операциялары кең ауқымда жүргізіледі. Әлемдік қаржы орталықтары дамуының аса маңызды үрдістері – операциялардың ауқымын кеңейту; дамушы елдерде орналасқан осындай орталықтар санының көбеюі; белгілі бір орталықта белгілі бір операция түрлерінің мамандануы және шоғырлануы. Орталық инфрақұрылымының негізін әдетте қор құндылықтарымен операциялар жасайтын аса ірі биржалармен тығыз байланысқан ұлттық және ұлтаралық банкілер құрайды. Ірі брокерлік кеңселер мен түрлі инвестициялық қорлар да айтарлықтай рөл атқарады. Қазіргі кезде қаржы инфрақұрылымы ақпараттық инфрақұрылыммен толығуда. Әлемдік қаржы орталықтарының негізгі операторлары – көп ұлттық ірі банкілер – Лондонда, Токиода, Нью Йоркте, Парижде, Цюрихте, Майндағы Франкфуртта, Люксембургте, Сингапурда, Сянганда шоғырланған.

## Сілтемелер

* Франкфурт
* Люксембург
* Сингапур

## Дереккөздер
# Аңыз[өңдеу | дереккөзін өңдеу]

**Аңыз** жанры.

Қазақ халық ауыз әдебиетінің тарихи негізі бар мол саласы.

Онда айтылатын оқиғалардың, кейіпкер аттарының, елді мекен, жер атауларының, мезгіл мөлшерінің деректілігі басым келеді.

Әуезов аңыз жанры жайында Л. Соболевпен бірге жазған *«Қазақ халқының эпосы мен фольклоры»* атты монографиясында, 1957 ж. шыққан *«Қазақ КСР тарихының»* 1-томында жарияланған *«Қазақтың ауыз әдебиеті»* атты көлемді еңбегінде жан-жақты айтқан.

Алғашқы еңбектің *«Аңыз ертегілері»* деген тарауында: *«Қазақ аңыздарының ертегілерден ерекшелігі сол - барлығы да тарихта болған адамдар жайында айтылған, халық шығарған көркем әңгіме болып келеді. Кейін оларға қоспалар қосылады да, халық шығармашылығының ерекше бір саласын құрайды»* деп бірден екі жанрдың жігін ашып алады.

Монографияда эпос пен аңыздың негізгі ерекшелігі - соңғысының қара сөзбен баяндалатындығы эпостағыдай кейіпкерді тарихи прототипінен көп алшақтатпайтындығы, циклды боп келуі дейді.

Қазақ аңыздарын Қорқыт, Асан Қайғы, Алдар Көсе сияқты тарихи адамдар туралы *аңыздар* мен *күй аңыздары* деп екі түрге бөлген.

Бұл еңбекте Қорқыт, Асан Қайғы, Алдар Көсе, Жиренше, Күй аңызы деп жеке тарауларға бөліп те талданған. *«Қазақтың ауыз әдебиеті»* мақаласында аңыз жанрын ертегілермен бірге алып қарастырған. Алғашқы еңбекке қарағанда, көлемі шағын болғандықтан, ауыз әдебиеті жанрларын айқын ажыратып жіктемеген. Ертегі мен аңыздардың түп-төркіні халықтың арман-қиялы екенін негізге ала отырып, екі жанрға қатар талдау жүргізген. Әйтсе де *«Бергі кезде Жамбыл жазған «Өтеген батыр» поэмасының сюжеті Асан Қайғы жайындағы аңызға тығыз байланысты»* деп, ертегі мен аңыздың айырмашылығын айырып айтқан.

## Дереккөздер
# Де-факто

**Де-факто** (лат. *de facto* - *іс жүзінде; шын мәнінде бар бірақ заңды түрде бекітілмеген*) — бір мемлекетті немесе үкіметті мойындау түрі. Ол ресми түрде жүзеге асқанымен, уақытша сипат иеленеді, дипломатиялық қатынастар аясында кейбір байланыстары шектеулі болады. Ол жаңадан құрылған мемлекеттер мен үкіметтердің халықаралық құқықтарын иеленуіне, дипломатиялық жағдайын жақсартуына себепші болып, де-юре рәсіміне дейінгі үрдістерді атқарады.

## Тағы қараныз

* Статус-кво
* Де-юре
* Стандарт де-факто

## Дереккөздер
# Қытай тілінің транскрипциясы

**Қытай тілінің транскрипциясы** — қытай жазуынан (пін-іннан) қазақ әліппесімен транскрипция жасау жүйесі.

Негізін архимандрит Палладий (П. И. Кафаров) 19 ғ. аяғында жасаған. Қазақша бір қалыпты немесе ресми жүйе жоқ. Төменгі кестелерде Қытайдағы қазақтар тәжірибесі көрсетілген. (араб жазуы негізіндегі төте жазу бойынша).

## Пін-інді қазақ әліппесіне көшіру

## Тағы қараңыз

* Поливанов системасы
* Палладий системасы

## Сырқы сілтемелер
# Салар тілі[өңдеу | дереккөзін өңдеу]

|  |
| --- |
| Салар тілі |
| Өз атауы: |
Salırça
 |
| Елдер: |
Қытай
 |
| Аймақтар: |
Цинхай, Ганьсу
 |
| Ресми күйі: |
жоқ
 |
| Реттейтін мекеме: |
жоқ
 |
| Сөйлеушілер саны: |
70 000 адам
 |
| Классификация |
| Санаты: |
Еуразия тілдері
 |
|
Алтай әулеті
Түркі тармағы
Оғыз тобы |
| Жазуы: |
латиница, араб жазуы
 |
| Тіл коды |
| ISO 639-1: |
—
 |
| ISO 639-2: |
tut
 |
| ISO 639-3: |
slr
 |
| Тағы қараңыз: Жоба:Лингвистика |

**Салар тілі** — Қытайдың Цинхай және Ганьсу провинцияларында шоғырланған салар халқының тілі. ҚХР-дағы Цинхай провинциясының Сюнхуа-Салар автономиялы уезінде түратын түркі ұлысының тілі. Біраз салар Құлжада да тұрады. Саларлардың саны 90 мыңнан астам, солардың 70 мыңы саларша, қалғандары қытайша сөйлейді. Ұзақ уақыт Қытай, Тибет, моңғол тілдес халықтардың қоршауында болғандықтан, сол тілдерден салар тіліне көп сөз ауысқан.

Саларлар қазір тұрып жатқан жерлеріне 14 ғасырда қазіргі Өзбекстан жерінен көшіп келген (салар аңызы бойынша). Салар тілі оғыз тілдеріне жақынырақ, бірақ қазір басқа тілдердің (тибет, қытай, т.б.) ықпалына ұшыраған.

Бүгінде Қытайдағы салар тілі тек сөйлеу тілі ретінде, оның ішінде отбасында қолданылады, жазуы мен әдеби тілі қалыптасу үстінде.

## Салар әліпбиі

|  |  |  |  |  |  |  |  |
| --- | --- | --- | --- | --- | --- | --- | --- |
| А а | B b | C c | Ç ç | D d | Е е | F f | G g |
| Ğ ğ | H h | I ı | İ i | J j | K k | L l | M m |
| N n | Ñ ñ | O o | Ö ö | Р р | Q q | R r | S s |
| Ş ş | T t | U u | Ü ü | V v | X x | Y y | Z z |

## Дереккөздер

Үлгі:Turkic topics

Үлгі:Lang-stub
# Эвенкі тілі[өңдеу | дереккөзін өңдеу]

*Эвенкілер*.
**Эвенкі тілі**, эвенк тілі (өзд. атауы – тұңғыс тілі) – Ресей Федерациясы аумағында Енисей өзенінің оң жағалауынан бастап, Сахалин аралығына дейін шашырай қоныстанған эвенкі халқының тілі. Эвенкі тілінде 35 мыңдай адам сөйлейді (2002). Эвенкі тілінде сөйлеушілер ІХР-дың солтүстік-шығысы мен Моңғолияда да кездеседі. Эвенкі тілі эвен, негидаль тілдерімен қатар Алтай тіл тобы ішіндегі тұңғыс-маньчжур тілдері шоғырының солтүстік тобына жатады. Эвенкі тілінің солтүстік, оңтүстік, шығыс диалектілері өз ішінен бірнеше говорларға бөлінеді. Солтүстік диалектісін кейбір зерттеушілер жеке тілге жатқызады. Жергілікті ерекшелік ха-мен, се-мен, ше-мен сөйлеушілер деп ажыратылады. Әдеби тілі оңтүстік диалектісінің непек (полигусов) говоры негізінде қалыптасқан. Граммататикалық құрылымы жағынан жалғамалы тілдерге жатады. Сөз тудырушы, сөз түрлендіруші аффикстерге бай. Етістіктің есімше, көсемше түрлері мен септік жалғауының күрделі жүйесі қалыптасқан. Лексикасында саха, бурят тілдерінің ықпалы айқын аңғарылады. Қазіргі Эвенкі тілінде, әсіресе, орыс тілінен енген сөздер көп. Жазуы 1931 жылдан латын, 1936 жылдан кириллица негізінде қалыптасқан.

## Дереккөздер
# INSEAD[өңдеу | дереккөзін өңдеу]

|  |
| --- |
| INSEAD  |
|  |
| Ұраны: |
| ағылш. *The Business School for the World*, «Әлем үшін бизнес-мектеп» |
|  Университет атауы |
|  Жалпы сипаттамасы |
| Құрылған жылы | 1957 |
|  Орналасуы |
| Кампус | Фонтенбло (Франция), Сингапур және Абу-Даби |
|  Әкімшілік |
|  Негізгі көрсеткіштер |
| Сайты | www.insead.edu |
| өңдеу  |

**INSEAD** — француз бизнес-мектебі және зерттеу институты.

## Сипаттамасы

Мектептің кампустары Еуропада (Франция), Азияда (Сингапур) және Таяу Шығыста (Абу-Даби) орналасқан; зерттеу орталығы Израильда орналасқан .

Мектеп  стационарлық MBA  (ағылш. *Full-time MBA*) бағдарламасын, PhD оқу дәрежесі бар менеджментті және басқаларды (қоса алғанда Executive MBA) ұсынады.

## Рейтингтері

Мектептің негізгі өнімі - МВА бағдарламасы - Қазіргі уақытта Forbes, BusinessWeek және QS Global 200 Business Schools Report сияқты жарияланымдарда Еуропадағы ең үздік деп танылады.

Қатарынан үш жыл бойы Financial Times газеті  мектепті әлемдегі бизнес-білім беру көшбасшыларының үштігіне кіргізеді, және 2016 жылы оның МВА бағдарламасың әлемдегі ең үздік деп таныды.

## Дереккөздер
# Директорлар кеңесі[өңдеу | дереккөзін өңдеу]

**Директорлар кеңесі** — акционерлік қоғамның сайланбалы органы. Акционерлердің жалпы жиналасының айрықша құзыретіне жататын мәселелерді шешуді қоспағанда, қоғамның қызметіне жалпы басшылықты жүзеге асырады. Директорлар кеңесі қадағалаушылар кеңесі деп те аталады. Директорлар кеңесінің айрықша құзыретіне мына мәселелер жатады: қоғам қызметінің басым бағыттарын айқындау; акционерлердің жылдық, кезектен тыс жалпы жиналыстарын шақыру; акционерлердің жалпы жиналысының күн тәртібін бекіту; жалпы жиналысқа қатысуға құқылы акционерлердің тізімін жасау, жиналыстың өткізілетін күнін белгілеу, оны ұйымдастыруға қатысты басқа да мәселелер; акциялар бойынша дивидендтің мөлшерін және оны төлеу тәртібін белгілеу; мүліктің бағасын, эмиссиялық бағалы қағаздарды орналастыру және сатып алу бағасын айқындау, қоғамның атқарушы органын құру оның өкілеттігін мерзімінен бұрын тоқтату; қоғамның бөлімшелерін құру және өкілдіктерін ашу; қоғамның сақтық қорын пайдалану; қоғамның тіркеушісін бекіту; заңда және қоғамның жарғысында көзделген өзге де мәселелер. Директорлар кеңесінің мүшелерін акционерлердің жалпы жиналысы 1 жылға сайлайды. Директорлар кеңесі акционерлердің жылдық жалпы жиналысының қарауына жылдық есепті, бухгалтерлік теңгерімді, пайда мен залал есебін, қоғамның пайдасы мен залалын бөлуді ұсынады.

## Дереккөздер
# Массачусетс технологиялық институты

|  |
| --- |
| Массачусетс технологиялық институты  |
|  |
|  Университет атауы |
| Шынайы аты | Massachusetts Institute of Technology |
| Халықаралық атауы | ағылш. *Massachusetts Institute of Technology* |
|  Жалпы сипаттамасы |
| Құрылған жылы | 1861 |
| Түрі | Университет |
|  Орналасуы |
| Орналасқан жері |  АҚШ Кембридж, Массачусетс |
|  Әкімшілік |
| Президенті | Рафаэль Райф |
|  Негізгі көрсеткіштер |
| Оқытушылар | 2 980 |
| Студенттер | 11,051 |
| Бакалавриат | 4 299 |
| Сайты | web.mit.edu |
| өңдеу  |

Университеттің бас ғимараты
**Массачусетс технологиялық институты** (ағылш. *Massachusetts Institute of Technology, MIT*) — университет және зерттеу орталығы. АҚШ және әлемнің ең үздік техникалық жоғары оқу орындарының бірі. АҚШ мемлекеті, Массачусетс штатындағы Кембридж қаласында орналасқан.

Массачусетс технологиялық институты әлемдегі атақты университеттерінің алғаш бестігіне кіреді. Университет робототехника және жасанды интеллект секторлары және ақпараттық технология, физика, химия және математика салаларын оқыту жүйелері елдегі ең таңдаулы болып саналады. Сонымен қатар университет менеджмент, экономика, лингвистика, саяси ғылымдар және философия салаларын оқытуымен танымал.

2018-жылғы деректер бойынша "Массачусетс Технологиялық Институты" әлемдегі университеттер қатарында бірінші орыннан көрінді. Ол Гарвард, Стэнфорд, Калифорния, Оксфорд, Кэмбридж университеттерін басып озды.

## Салалары

* Архитектура
* Астрономия
* Аэронавтика
* Биология
* Гуманитарлық ғылымдар
* Денсаулық сақтау
* Инженерия
* Ақпараттық технологиялар
* Математика
* Менеджмент
* Физика
* Химия

## Оқу бағасы, шәкіртақы

Университеттегі оқу бағасы бакалавриаттарға шамамен 43,000 доллар. Бостон қаласында орташа өмір сүру үшін айына 1500 доллар кетеді.
Университ барлық талаптарға сай келетін студенттерге көбінде 49,892 доллар шәкіртақы бөледі. Бұл шәкіртақы оқу ақысы мен жатақхананы қоспағандағы төлем.

## Университетке қабылдау шарттары

Университетке түсу үшін арнайы тестті өтіп, мәлімдемені жіберіп интервьюден өту керек. TOEFL немесе IELTS және SAT экзамендерін өту міндетті. TOEFL тесті бойынша минималды ұпай - 577 ұпай (қағаз нұсқасы), 90 ұпай-компьютерлік нұсқасы. SAT емтиханынан 1600-ден кемінде 1460 жинау міндетті. IELTS-тан кемінде 7 балл алу керек. Кейін абитуриент өзі туралы эссе жазады. Сонымен қатар, кандидатқа 3 кепілдемелік ,яғни, рекомендациялық хат қажет - 2-уі мұғалімдерден (жаратылыс және гуманитарлық ғылымдар) және мектеп психолыгынан. Соңында абитуриент сұхбаттасуға шақырылады. Сұхбат талапкер жайында және оның ынта-жігері мен болашаққа деген көзқарасы жайында болады. Осы кезеңдерден өткен абитуриент оқуға шақырылады.

## Галерея

* Медиа-лаборатория
* Симмонс-Холл
* Кресж аудиториясы
* Корпус
* Спорт орталығы

## Дереккөздер
# Интервью

Интервью
**Интервью**— көсемсөз жанры, журналистің бір не бірнеше
адаммен қандай да бір өзекті мәселе төңірегінде сұхбат жүргізуі.
Интервью барысында белгілі бір оқиғаның, құбылыстың мән-мазмұны маман әңгімелесушінің түсіндіруі, айтуы бойынша терең ашылады. Интервью жанры, негізінен, хабарламалы интервью және түсіңдірмелі интервью болып екіге бөлінеді. Олардың өзі іштей жіктеледі.

* Хабарламалы интервью түріне — тілші мен әңгімелесуші екеуінің сұрақ-жауап түріндегі диалог интервью тілшінің бір ғана сұрау беріп, оған әңгімелесушінің ұзақтау жауабы монолог интервью, әңгімелесуші айтқанының мазмұны ғана түйіліп берілетін мазмұндама интервью жатады. Бұларда түсіндіру талдау болмайды, сұхбаттың есебі ретінде ғана танылады.
* Түсіндірмелі интервью түрлеріне — интервью суреттеме, баспасөз маслихаттық дөңгелек үстел басыңдағы әңгіме, брифинг, анкета жатады. Бұларда дерек, оқиға, құбылыс хабарланып қана қоймайды, олардың қыр-сыры кеңірек түсіндіріліп, күрделі жайттарға түсіндірме беріледі.

Брифинг сұхбат берушілердің ұсынымен, жұртқа қажетті нәрсені түсіндіріп қою ниетімен өткізіледі. Баспасөз мәслихатында көптеген бұқаралық ақпарат құралдары (БАҚ) өкілдері қатысуымен бір сала немесе әлденеше маманмен қатар сұхбат жүргізіледі. Журналистер кезекпен сұрау қойып, сұхбаттаушыпар оған жауап береді. Дөңгелек үстел басындағы әңгімеде нақты бір проблемамен айналысатын мамандар шақырылып, оларға қатар сұрақтар қойылады да, жауаптары тыңдалады.

## Дереккөздер
# Сюй Кай

Сюй Кай

|  |
| --- |
| Сюй Кай |
| Туған күні | 5 наурыз 1995 (1995-03-05) |
| Қайтыс болған күні | Қытай Гуандун провинция |
| Азаматтығы | Қытай |
| Мамандығы |
актер, модель
 |

**Сюй Кай** (туған күні 5 наурыз 1995 жылы) - қытай актері мен моделі. Ол "Анси сарайын бағындыру" (2018) сериалында Фуча Фу Хэнг болып және Ли Чэнь Лань рөлімен "Чжао Яо аңызында" (2019) ойнаған.

## Өмірбаяны

## Мансабының бастамасы

Сюй Кай 1995 жылы 5 наурызда Қытай Гуандун провинциясында дүниеге келген. 2013 жылы ол Гуанчжоуда өткен Қытай халықаралық модельдер байқауының ұлттық финалын жеңіп алды.2016 жылы Ю Чжэньге тиесілі Huanyu Film ойын-сауық компаниясымен келісім-шартқа қол қойып, ойын-сауық индустриясына кірді. 2016 жылы Сюй Кай "Чжао Гэ" сериалында Ян Цзянь рөлінде ойнап дебют жасады.

## Танымалдылығының өсуі

2018 жылы Сюй "Қол жетпейтін ғашықтыр" тарихи романтикалық драмасында түскен болатын.Ол Қытай және Азия бойынша үлкен табысқа ие болған "Янси сарайын бағындыру" сериалындағы Фуч Хенг рөлінің арқасында кеңінен танылды.2018 жылы Сюй "аңыздар" дорамасында өзінің бірінші басты рөлін ойнады.Өзінің сүйкімді және ұстамды рөлі арқылы танымалдығы артып,халықты баурап алды.Сол жылы Сюй "Әскери академияның арсеналы" атты жастар әскери дорамасына түсті. Оның дорамадағы рөлі Хиндяньдағы кино фестивалінде "ең үздік ерлер" рөлі үшін марапатталды.Forbes China Сюйді 30 жасқа дейінгі 30 ықпалды қытайлықтардың тізіміне қосқан болатын.

## Фильмография

| Жыл | Қазақша атауы | Қытайша атауы | Рөлі |
| --- | --- | --- | --- |
| 2019 | Күзгі ертегі | 蓝色生死恋 | Хан Тай |

## Сериалдары

| Жыл | Қазақша атауы | Қытайша атауы | Рөлі | Телеарна |
| --- | --- | --- | --- | --- |
| 2018 | Қол жетпейтін ғашықтар | 凤囚凰 | Шэнь Юэ | Hunan TV |
| 2018 | Янси сарайын бағындыру | 延禧攻略 | Фуча Фу Хенга | iQiyi |
| 2019 | Чжао Яо аңыздары | 招摇 | Мо Цин / Ли Чэнь Лань | Hunan TV |
| 2019 | Әскери академияның арсеналы | 烈火军校 | Гу Янь Чжень | iQiyi |
| TBA | Чжао Гэ | 朝歌 | Ян Цзянь | iQiyi |
| TBA | Таң ұлы әулетінің қызы | 大唐女儿行 | Cheng Chumo | iQiyi, Tencent, Youku |
| TBA | Империя биі | 天舞纪 | Ли Сю Ань | iQiyi |
| TBA | Императорлық тағамдар | 尚食 | Лу Син Цяо | Mango TV |

## Жетістіктері

| Жыл | Премия | Категория | Марапатталатын жұмыс |
| --- | --- | --- | --- |
| 2018 | 7th iQiyi All-Star Carnival | "Болашағы зор актер" |  |
| 2018 | 12th Tencent Video Star Awards | DOKI New Force Award |  |
| 2019 | 6th Hengdian Film and TV Festival of China (Wenrong Awards) | ең үздік актер | Әскери академияның арсеналы |